Édouard Jean-Marie Stephan

Édouard Jean-Marie Stephan (niekedy je v literatúre chybne uvádzaný ako Stéphan) (* 31. august 1837, Sainte-Pezenne, Francúzsko – † 31. december 1923) bol francúzsky astronóm.

Od roku 1867 do roku 1907 bol riaditeľom observatória v Marseille. Špecializoval sa na hmloviny. V roku 1866 objavil asteroidy 89 Julia a 91 Aegina. Okrem iného, v roku 1877 objavil Stephanov kvintet - skupinu piatich galaxií nazvaných tiež „Arp 319“.

Jeho meno nesie aj periodická kométa 38P/Stephan-Oterma, hoci ju prvý objavil Jérôme Coggia.

 Externé odkazy 

 JO 7 (1924) 9 
 J. Bosler: Édouard Stephan, (1837–1923). Journal des Observateurs, Vol. 7 (1924), S. 9

Kategória:Francúzski astronómovia